CELEX: 32015D2188
Language: el
Date: 2015-11-25 00:00:00
Title: Εκτελεστική απόφαση (ΕΕ, Ευρατόμ) 2015/2188 της Επιτροπής, της 25ης Νοεμβρίου 2015, για την τροποποίηση της απόφασης 2005/872/ΕΚ, Ευρατόμ της Επιτροπής με την οποία επιτρέπεται στην Τσεχική Δημοκρατία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό C(2015) 8174]

27.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 312/21
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2015/2188 ΤΗΣ ΕΠΙΤΡΟΠΉΣ
   της 25ης Νοεμβρίου 2015
   για την τροποποίηση της απόφασης 2005/872/ΕΚ, Ευρατόμ της Επιτροπής με την οποία επιτρέπεται στην Τσεχική Δημοκρατία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ
   
      
         [κοινοποιηθείσα υπό τον αριθμό C(2015) 8174]
      
   
   (Το κείμενο στην τσεχική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
   Μετά από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 381 της οδηγίας αριθ. 2006/112/ΕΚ του Συμβουλίου (2), η Τσεχική Δημοκρατία μπορεί, με τις προϋποθέσεις που ίσχυαν στο οικείο κράτος μέλος κατά την ημερομηνία προσχώρησής του, να συνεχίσει να απαλλάσσει τις διεθνείς μεταφορές επιβατών, οι οποίες αναφέρονται στο παράρτημα X μέρος Β σημείο 10 για όσο διάστημα η ίδια απαλλαγή εφαρμόζεται σε ένα από τα κράτη μέλη που ήταν μέλη της Κοινότητας στις 30 Απριλίου 2004· οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
            
         
               (2)
            
            
               Με την απόφαση αριθ. 2005/872/ΕΚ, Ευρατόμ της Επιτροπής (3), η Τσεχική Δημοκρατία δικαιούται να χρησιμοποιεί κατά προσέγγιση εκτιμήσεις για τις συναλλαγές που αναφέρονται στο παράρτημα X μέρος Β σημείο 10 της οδηγίας αριθ. 2006/112/ΕΚ.
            
         
               (3)
            
            
               Στην απάντησή της της 29ης Απριλίου 2015 στην επιστολή της 14ης Φεβρουαρίου 2014 της Επιτροπής σχετικά με την απλούστευση των ελέγχων των ιδίων πόρων ΦΠΑ (4), η Τσεχική Δημοκρατία ζήτησε εξουσιοδότηση από την Επιτροπή προκειμένου να χρησιμοποιεί σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος Β σημείο 10 της οδηγίας αριθ. 2006/112/ΕΚ για τα οικονομικά έτη 2015 έως 2020. Η Τσεχική Δημοκρατία κατέδειξε ότι το ιστορικό ποσοστό παρέμεινε σταθερό διαχρονικά. Ως εκ τούτου, η Τσεχική Δημοκρατία θα πρέπει να εξουσιοδοτηθεί να υπολογίζει τη βάση ιδίων πόρων ΦΠΑ με τη χρήση σταθερού ποσοστού σύμφωνα με την επιστολή της Επιτροπής.
            
         
               (4)
            
            
               Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά.
            
         
               (5)
            
            
               Ως εκ τούτου, είναι σκόπιμο να τροποποιηθεί αναλόγως η απόφαση 2005/872/ΕΚ, Ευρατόμ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην απόφαση 2005/872/ΕΚ, Ευρατόμ παρεμβάλλεται το ακόλουθο άρθρο 1α:
   
      «Άρθρο 1α
      Κατά παρέκκλιση από το άρθρο 1 της παρούσας απόφασης, για τον υπολογισμό της βάσης των ιδίων πόρων ΦΠΑ από την 1η Ιανουαρίου 2015 έως την 31η Δεκεμβρίου 2020, η Τσεχική Δημοκρατία εξουσιοδοτείται να χρησιμοποιεί το 0,10 % της ενδιάμεσης βάσης όσον αφορά τις πράξεις του παραρτήματος X μέρος B σημείο 10 (μεταφορά προσώπων) της οδηγίας 2006/112/ΕΚ του Συμβουλίου (5).
   
   Άρθρο 2
   Η παρούσα απόφαση απευθύνεται στην Τσεχική Δημοκρατία.
   
      Βρυξέλλες, 25 Νοεμβρίου 2015.
      
         
            Για την Επιτροπή
         
         Kristalina GEORGIEVA
         
            Αντιπρόεδρος
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Απόφαση 2005/872/ΕΚ, Ευρατόμ της Επιτροπής, της 21ης Νοεμβρίου 2005, με την οποία επιτρέπεται στη Τσεχική Δημοκρατία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ (ΕΕ L 322 της 9.12.2005, σ. 19).
   
      (4)  Ares(2015)371446